Captain Tsubasa

, puznat i kao ***Flash Kicker***, japanska je   manga, anime i video franšiza, koju je napisao Yōichi Takahashi 1981. Serija je sportskog žanra te se odvija u svijetu nogometa. Glavni je junak dječak Tsubasa Oozora (doslovni japanski prijevod bi bio "Krila velikog neba") koji želi osvojiti svjetsko nogometno prvenstvo sa svojom momčadi. Seriju obilježavaju dinamični nogometni pokreti, koji su čestvo vrlo stilizirani i nemogući. Radnja se odvija oko odnosa Tsubase sa svojim prijateljima, suparništvom sa drugom momčadi, treniranja, natjecanja te samih nogometnih utakmica čiji je rezultat uvijek neizvjestan. 

Manga *Captain Tsubasa* prvi je put objavljena u časopisu *[[Weekly Shōnen Jump]]* između 1981. i 1988., te obuhvatila 37 svezaka. Nakon nje, uslijedio je nastavak -  *Captain Tsubasa: "World Youth" Saga* - koji je objavljen između 1994. i 1997. u *Shōnen Jumpu*, te obuhvatio 18 svezaka, te još jedan nastavak, *Captain Tsubasa: Road to 2002*, koji je objavljen između 2001. i 2004. u *Weekly Young Jumpu*, koji je obuhvatio 15 svezaka. Zadnji nastavak, *Captain Tsubasa: Rising Sun*, počeo je sa objavljivanjem u *Grand Jumpu* od 1.12. 2013. Manga *Captain Tsubasa* rasprodana je u preko 70 milijuna primjeraka u Japanu, čime je jedan od najpopularnijih stripova u povijesti *Shonen Jumpa*.

*Captain Tsubasa* je adaptiran u anime seriju koju je producirao *Tsuchida Production* između 1983. i 1986. Ova TV serija pokriva jedino prvih 25 svezaka mange. Uslijedila su četiri anime filma, između 1985. i 1986., koji su nastavili priču. 1989. pojavila se nova anime serija, *Shin Captain Tsubasa*, koja je obuhvatila 13 OVE. *Shin Captain Tsubasa* pokriva priču od sveska 25 do 36. 1004., pojavila se još jedna anime serija, *Captain Tsubasa J*, koja je obuhvatila 47 epizoda i jednu OVA seriju, *Captain Tsubasa: Holland Youth*, objavljenu 1994. Pojavio se i treći nastavak, *Captain Tsubasa: Road to Dream*, koju je animirala Group TAC, a koja je emitirana u Japanu od 2001. do 2002.

Sve verzije anime serija emitirao je satelitski kanal Animax, prvo u Japanu, ali kasnije i u istočnoj Aziji, Hong Kongu, južnoj Aziji i drugdje. Serija je emitirana i na drugim kontinentima, u Južnoj Americi, Europi i Bliskom istoku, gdje je uživala veliku popularnost, pogotovo u Njemačkoj, Francuskoj i Italiji. Uspjeh serije polučio je i nekolicinu video igrica koje je objavio Nintendo. 

2005., *TV Asahi* je objavio dvije liste "100 najboljih animiranih ostvarenja". *Captain Tsubasa* se našao i na jednoj i na drugoj: na listi koja je sastavljena prema anketi provedenoj diljem nacije, našao se na 30. mjestu a na listi sastavljenoj po online anketi Japanaca, završio je na 41. mjestu. U časopisu *Animage*, *Captain Tsubasa* je 1985. završio na visokom devetom mjestu prema glasovima čitatelja, sa ukupno 151 glasom a 1986. na dvanaestom mjestu sa 253 glasa, pri čemu je epizoda 96 također završila na popisu 20 najboljih epizoda animea te godine. 

Eric Gaeda je izvornoj anime seriji u svojoj recenziji za THEM Anime dao tri od pet zvijezdica:
:"Animacija je bila dobra za svoje doba (rane 80-te) ali je blijeda u usporedbi sa novijim animeima. Ipak, takvo "kamp" obilježje i intrigrantna naracija su dovoljne da vas zalijepe za ekran, čak i ako inače ne volite nogomet. Priča je zarazna i intrigrantna, iako nakon nekog vremena moram priznati da postoji samo toliko nemogućih fizičkih izvedbi koliko mogu podnijeti! Nogometne lopte prkose zakonima logike te poprimaju takvu brzinu koju fizika ne dozvoljava kada ih igrači udare svojom "duhovnom energijom". Ipak, anime će vas natjerati da pogađate koja će momčad pobijediti u svakoj utakmici, te uzima puno vremena da razvije likove, pa i grubog i nasilnog, ali u biti krivo shvaćenog Hyuga Kojira."
## Izvori

## Vanjske veze
*''Captain Tsubasa (1983.-1986)'' na Internet Movie Databaseu
*''Captain Tsubasa'' na Anime News Network
*''Captain Tsubasa'' na MyAnimeList
*Captain Tsubasa Wiki